היילי על זה!

**היילי על זה!** (באנגלית: ****) היא סדרת טלוויזיה אמריקאית מונפשת שנוצרה על ידי דווין בונג'ה וניק סטנטון. היא מופקת על ידי Disney Television Animation. הסדרה עלתה לראשונה ב-8 ביוני 2023 בערוץ דיסני והסתיימה ב-18 במאי 2024.

ב-27 בספטמבר 2024, הסדרה הוסרה מדיסני+ בארצות הברית בלי שום אזהרה מוקדמת. מאוחר יותר, ב-2 באוקטובר, הוכרז כי הסדרה לא תחודש לעונה שנייה, ועקב כך נגמרה בקליף האנגר.

בישראל, הסדרה עלתה לשידור בערוץ דיסני ב-5 בנובמבר 2023. דיבוב הסדרה הופק בתחילה באולפני פרפקט וויסס, ולאחר סגירתם, ההפקה עברה לאולפני דאבידאב. הסדרה הוסרה משירותי ה-VOD ב-25 בספטמבר 2024, והפסיקה שידורים כליל ב-10 באוקטובר, כאשר חמשת הפרקים האחרונים של הסדרה לא שודרו למרות סיום הקלטתם בדאבידאב.

## תקציר העלילה
הסדרה, המתרחשת באושנסייד, קליפורניה, עוקבת אחר היילי בנקס, נערה בת 14 שלא אוהבת לקחת סיכונים. חייה מתהפכים במהלך חגיגת השנה החדשה שלה כאשר מבקרת אותה מדענית שבאה מהעתיד. מביקורה של המדענית, לומדת היילי שהשלמת שורה ארוכה של משימות שכתבה תהיה ההתחלה החשובה של שרשרת אירועים שתוביל להמצאת מכשיר שישמש להצלת כדור הארץ כולו על ידי היפוך ההתחממות הגלובלית. כעת, היילי חייבת להתגבר על פחדיה, להשלים משימות בלתי אפשריות ולא מעשיות, ולהתמודד עם רגשותיה כלפי סקוט, החבר הכי טוב שלה. עם זאת, חלק מההישגים שלה יהיו מאוימים על ידי "בוטים כאוסים", רובוטים קטנים מהעתיד שנשלחו על ידי נבל מסתורי שרוצה למנוע ממנה לסיים את הרשימה שלה ולהציל את העולם.

## דמויות
### דמויות ראשיות
* **היילי בנקס** – ילדה בת 14 מהוואי שלא אוהבת לנסות דברים חדשים וכעת היא צריכה להתגבר על חוסר הביטחון והפחדים שלה כדי להציל את העולם ולעשות את כל המשימות שברשימה שלה. היא מאוהבת בסקוט, החבר הכי טוב שלה, למרות שהוא לא מודע לכך ורואה בה רק ידידה קרובה.
* **סקוט דנוגה** – החבר הכי טוב של היילי שהיא צריכה לנשק כדי למנוע את סוף העולם, אבל בוחרת לעשות את זה אחרון ברשימה שלה מכיוון שזה עלול להרוס את הידידות שלהם. בחור משונה. באחד הפרקים יש לו רשימה משלו. חובב חטיפי "דינגלס" (פרודיה על "פרינגלס"). בפרק האחרון מגלה את סודה של היילי לאחר שהיא בחרה שלא לנשק אותו.
* **בטא** – מערכת הפעלה של בינה מלאכותית מהעתיד שמפרטת את ההישגים של היילי. היילי הלבישה אותו בגוף של צעצוע הקואלה שלה ובגלל זה יש לו תופעת לוואי שאם נוגעים לו בבטן הוא אומר "אני אווואב אותך". יש לו מערכת יחסים שנויה במחלוקת עם סקוט. אוהב להחשיב את עצמו כ"דוב מנופח".
* **פרופ' פיניקס טנדרסלר** – מדענית משנת 2074 עם יד אחת רובוטית שמגיעה להווה כדי להזהיר את היילי שאם לא תסיים את הרשימה שלה היא תוביל לסוף העולם.
***איי. סי. אייצ'וואק** – יריב של היילי על ספסל הלימודים. יש בבעלות משפחתו חנות למאווררים.
***כריסטין סנצ'ז** – הילדה הכי פופולרית בבית ספרה של היילי וחברה שלה. ממוצא לטיני. הופכת להיות בת זוגו של סקוט, שלא מודע לרגשותיה של היילי. כוכבת רשת וחובבת כובעים. בפרק 5 התוודה כריסטין שהיא מקנאת בקשר המיוחד שבין היילי לסקוט. בפרק 8 חוגגת את טקס ההתבגרות שלה. קפטנית נבחרת מעורבת של מעודדים ומעודדות. בפרק 11 היא וסקוט נפרדים לאחר שהיא מתקבלת לתוכנית מציאות על כובעים שנקראת "בית הכובע" ויוצאת עם בחור בשם "לוגאן" שהוא חובב חגורות. כשהיא שומעת מהיילי שסקוט התקדם הלאה היא בקשה מהיילי שלא תאפשר לבחורה המסתורית הזאת שהוא יוצא איתה להתעסק איתו, מבלי שהיא יודעת שהבחורה הזאת היא היילי עצמה. לאחר שהיא חוזרת סקוט והיא זוג שוב, ובפרק האחרון מתוודה לה על רגשותיו כלפי היילי והיא מעודדת אותו להכריז על רגשותיו כלפיה.

### המשפחה של היילי בנקס
* **קאי בנקס** – אביה של היילי בהוואי. חבר בלהקת הבנים ה"כיף–דים", גרוע בבאולינג וקשור מאוד לספה הישנה שלהם.
* **פטרישה בנקס** – אמה הלבנה של היילי. היא מתווכת, אבל פעם הייתה ברייקדאנסרית בקליפים.
* **פרנק** – שקיטן המחמד של היילי.
* **דווין וג'ונסון** – אחיה התאומים של היילי.

### משפחת דנוגה
* **בקר דנוגה** – אחותו הקטנה של סקוט. מאוהבת בהיילי וחשבה שלהיילי יש רגשות כלפיה. טומבוי. חובבת תעוזה ופיצוצים. בפרק 13 התאהבה ביריבתה קנדי ונהייתה בת זוגה.
* **סאני דנוגה** – אימם של סקוט ובקר. עובדת בפיצרייה בעלת ארקייד. גרושה מבעלה אדוארדו.
* **אדוארדו דנוגה** – אביהם של סקוט ובקר. גרוש מאשתו סאני.
* **פיט** – טווס המחמד של סקוט. חבר ילדותו של פרנק אצל מאמן עופות קשוח בשם "צ'ק רבכוח".
* **מר יתוש** – צב המחמד של בקר.

### דמויות נוספות
* **מסור חשמלי** – אחד מחבריה של בקר.
* **קנדי** – יריבתה של בקר. ילדה מושלמת. הופכת לבת זוגה.
* **אומגה** – גרסה מתקדמת של בטא בעל גפיים משלו בגישה חיובית יותר ועם יכולת לגרום תעופה לאנשים סביבו. ניתן על ידי היילי לאחר שבעתיד בטא פורק על ידי סוכנים ממשלתיים מארגון "הלאלא" (באנגלית "N.O.P.E") . שב לעתיד לאחר שהיילי בחרה בבטא.
* **לוגאן** – בחור חטוב חובב חגורות. בן זוגה החדש של כריסטין. כריסטין יצאה אתו בשביל שסקוט יקנא וישים לב אליה.
* **ג'נסיס** – הנערה המגניבה ביותר בבית הספר של היילי. מכנה את היילי "אוברול" (בגלל פריט הלבוש שלה).
* **מורי המשועמם** – ילד בבית הספר של היילי שנראה משועמם תמידי ונראה חסר הבעה. חבר במועדון סריגה.
* **ג'ואן דרויד** – נערה קנדית שבאה בתור תלמידה חדשה. מתנהגת כמו רובוטית (מה שגרם להיילי לחשוב שהיא רובוטית עתידנית) שמה לה למטרה לנצח אותה. באחד הפרקים שבה למולדתה. מושא אהבתו של איי. סי.
* **קלודיה** – סרטנית שמשמשת כקמע נבחרת בית הספר של היילי. יש לה התקפי שינה, שאנשים יכולים לחשוב אותה כמתה.
* **גב' ג'קסון** – מנהלת בית הספר של היילי. הייתה מלכת הסרטנים ב־30 שנים האחרונות.
* **צ'יפ דינגלס** – מנהל לכאורה של חברת חטיפי תפוחי אדמה "דינגלס" (פרודיה על "פרינגלס"), אך למעשה הוא אחראי מחלקת הטעימות והמנהלים האמיתיים הם הכלבים של אביו. מבוסס על ווילי וונקה.
* **דודה בלנד** – בעלת מותג של חטיפי תפוחי אדמה אורגניים. משמיצה את מתחריה במרשתת.
* **האחים סוואג** – צמד של כוכבי רשת.
* **פריסיליה פאדי** – חוואית שיש בבעלות משפחתה מבוך תירס.
* **אלברט** – רובוט ניקיון שבטא חשב שהוא כאוסבוט ובסוף מתגלה שהוא רובוט שממנו התפתחה הטכנולוגיה של בטא.
* **וויליאם "ביל" בורד** – איש עסקים ומיליונר הלבוש כבוקר ובעל מבטא אמריקאי. רוכש מקומות באמצעות התערבויות במשחקי ספורט.
* **דריל** – איש טיפש לחלוטין ולא מרוכז.
* **רודי** – אייל שסקוט שכר לחגיגת חג המולד שהיילי ארגנה.
* **ברוס** – בחור שעיר שסקוט מחשיב אותו לביגפוט.
* **קלי הופרמן** – אחראי המשמעת שמתגלה באחד הפרקים, שהוא רצה לנטרל את יריביו לתחרות עפיפונים.

## מדבבים
הדיבוב העברי בוים על ידי תמי ברק וענת ניב, והופק על ידי רועי שכטר, עדי מור וענבר שטגר עזרא.

## שידור

## פרקים
### עונה 1

## קצרים
#### צ'יבי

#### קריוקי שבור

#### השתלטות על השיר

#### טיול בדרכים

## הפקה
הקונספט המוקדם ביותר ל"היילי על זה!" הוגה כאשר דווין בונג'ה וניק סטנטון העלו סיטואציה של בחורה שלא שמה לב לשליח שמטייל בזמן. הצמד התעניין בדמויות ולאט–לאט הם החלו לפתח את מה שיצמח בסופו של דבר לסדרה טובה. לסדרה היה בהתחלה שם אחר "אני לא אנשק את סקוט פדרמן".

ב–18 בנובמבר 2021, דיסני הודיעו שהיילי על זה! אושר סופית והסדרה תהיה בת 20 פרקים. מרדית' רוברטס, מנהלת Disney Television Animation תיארה את הסדרה כסדרת האנימציה הראשונה של בונג'ה וסטנטון, וכינתה אותה "קומדיה מהירה" עם "סיפורים מבוססים" ו"לב" שהפכו אותה ל"התאמה מושלמת" בשביל דיסני. הסדרה תוארה כמכוונת לילדים בגילאי 6–14 ולמשפחותיהם. ב–15 ביוני 2022, דיסני הודיעו שלסדרה יתווספו עוד 10 פרקים, מה שאומר שיהיו בסך הכול בעונה הראשונה 30 פרקים.

כמו כן, הוכרז שהאווי פארקינגס יהיה מפיק–שותף, לצד בונג'ה וסטנטון. גם אישרו שוייד ויסינסקי כמפיק הסדרה, קרן גראסי כעורכת הסטוריבורד של הסדרה, ולי אן דופור כמנהלת אומנותית של הסדרה. בדצמבר 2022, "The Daily Sundial" דיווחו שהאמן ג'ייסון ווילסון, שעבד על הנסיכה והצפרדע, חוקי המרפי של מיילו, פיניאס ופרב הסרט: קנדיס נגד היקום ואמפיביה, יעבוד על הסדרה. ב–28 באפריל שוחרר הטריילר הראשון של הסדרה, ובהודעה לעיתונות צוין כי צוות האורח של הסדרה כולל את בריאן ג'ורדן אלוורז, בלייק אנדרסון, מיק פולי, ג'ו קוי, ג'ק מקברייר, בבי נוווירת', כריס פרנל, טים רובינסון, נטשה רות'וול, ברנדון מיכל סמית', מרטין סטאר ואל ינקוביץ'. באותו יום, הוכרז כי קאט הרמן–מיטשל ולסלי פארק יהיו במאי הסדרה.

## פרסים

## קישורים חיצוניים
* 

* 

## הערות שוליים

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 2023
קטגוריה:ערוץ דיסני: תוכניות וסדרות